CELEX: 32010R0372
Language: hr
Date: 2010-04-30 00:00:00
Title: Uredba Komisije (EU) br. 372/2010 od 30. travnja 2010. o 126. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima

18/Sv. 005
            
            
               HR
            
            
               Službeni list Europske unije
            
            
               175
            
         32010R0372
   
               L 110/22
            
            
               SLUŽBENI LIST EUROPSKE UNIJE
            
            
               30.04.2010.
            
         
      UREDBA KOMISIJE (EU) br. 372/2010
   od 30. travnja 2010.
   o 126. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (1), a posebno njezin članak 7. stavak 1. točka (a) i članak 7.a stavak 1. (2),
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i ekonomskih izvora u skladu s tom Uredbom.
            
         
               (2)
            
            
               Odbor za sankcije Vijeća sigurnosti Ujedinjenih naroda 22. travnja 2010. odlučio je dodati dvije fizičke osobe na svoj popis osoba, skupina i subjekata na koje se primjenjuje zamrzavanje financijskih sredstava i ekonomskih izvora i izbrisati jednu fizičku osobu s popisa.
            
         
               (3)
            
            
               Prilog I. Uredbi (EZ) br. 881/2002 trebalo bi stoga na odgovarajući način ažurirati.
            
         
               (4)
            
            
               Kako bi se osigurala djelotvornost mjera predviđenih ovom Uredbom, ova Uredba bi trebala stupiti na snagu odmah,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. travnja 2010.
      
         
            Za Komisiju, u ime predsjednika,
         
         João VALE DE ALMEIDA
         
         
            Glavni direktor za vanjske odnose
         
      
   
   
      (1)  SL L 139, 29.5.2002., str. 9.
   
      (2)  Članak 7.a umetnut je u skladu s Uredbom (EU) br. 1286/2009 (SL L 346, 23.12.2009., str. 42.).
   PRILOG
   Prilog I. Uredbi (EZ) br. 881/2002 mijenja se kako slijedi:
   
               1.
            
            
               Sljedeći se unosi dodaju pod naslov „Fizičke osobe”:
               
                           (a)
                        
                        
                           „Mohamed Belkalem (alias (a) Abdelali Abou Dher; (b) El Harrachi). Datum rođenja: 19.12.1969. Mjesto rođenja: Hussein Dey, Alžir, Alžir. Državljanstvo: alžirsko. Ostali podaci: (a) vjeruje se da boravi u Maliju; (b) očevo ime je Ali Belkalem, majčino ime jest Fatma Saadoudi; (c) pripadnik organizacije Al-Qaide u islamskom Maghrebu (Organization of Al-Qaida in the Islamic Maghreb). Datum određenja iz članka 2.a stavka 4. točke (b): 22.4.2010.”
                        
                     
                           (b)
                        
                        
                           „Tayeb Nail (alias (a) Djaafar Abou Mohamed; (b) Abou Mouhadjir; (c) Mohamed Ould Ahmed Ould Ali). Datum rođenja: (a) oko 1972.; (b) 1976. (Mohamed Ould Ahmed Ould Ali). Mjesto rođenja: Faidh El Batma, Djelfa, Alžir. Državljanstvo: alžirsko. Ostali podaci: (a) vjeruje se da boravi u Maliju; (b) očevo ime je bilo Benazouz Nail, majčino ime je Belkheiri Oum El Kheir; (c) pripadnik organizacije Al-Qaide u islamskom Maghrebu (Organization of Al-Qaida in the Islamic Maghreb). Datum određenja iz članka 2.a stavka 4. točke (b): 22.4.2010.”
                        
                     
         
               2.
            
            
               Sljedeći se unos pod naslovom „Fizičke osobe” briše:
               „Ahmed Said Zaki Khedr (alias (a) Ahmed Said Al Kader; (b) Abdul Rehman Khadr Al-Kanadi; (c) Shaikh Said Abdul Rehman; (d) Al-Kanadi, Abu Abd Al-Rahman). Datum rođenja: 1.3.1948. Mjesto rođenja: Kairo, Egipat. Državljanstvo: kanadsko. Ostali podaci: navodno preminuo u listopadu 2003.”